'ફટાફટ’ લોન આપીને મહામારી સામે ઝઝૂમી રહેલા લોકોને ફસાવનારી ઍપ્સ\nપ્રતીકાત્મક તસવીર

વિનિતા ટૅરેસાને પાછલા લગભગ ત્રણ મહિનાથી આ પ્રકારના ફોન કૉલ આવી રહ્યા છે અને આ કૉલ તે પૈકી એક છે. 

લગભગ દરરોજ જ લોન-રિકવરી એજન્ટોનાં નામથી તેમની પાસે ફોન આવે છે. આ એજન્ટોનાં નામ તો અલગ અલગ હતાં પરંતુ તેમનું કામ એક જ હતું.

કૉલ કરતાં જ તેઓ તેમના પર બૂમો પાડવા લાગતા. ઘણી વાર ધમકી પણ આપી દેતા અને ઘણી વખત અપમાનજનક શબ્દોનો પણ ઉપયોગ કરતા.

ભારતમાં કોરોના વાઇરસના સંક્રમણને ફેલાતું અટકાવવા માટે લૉકડાઉન લગાવવામાં આવ્યું હતું. પરંતુ લૉકડાઉનના કારણે ઘણા લોકોની સામે નાણાકીય સંકટ પેદા થઈ ગયું. 

મહિનાઓ સુધી ચાલેલા લૉકડાઉને ઘણા સ્થાપિત કારોબારોને બરબાદ કરી નાખ્યા. 

લૉકડાઉના કારણે વિનિતાની આર્થિક સ્થિતિ પણ ખરાબ થઈ ગઈ. આવી પરિસ્થિતિમાં તેમણે એવી ઍપ્લિકેશન તરફ નજર કરી જે ‘ઇન્સ્ટન્ટ - લોન’ એટલે કે ફટાફટ લોન આપવાનો દાવો કરે છે.

આ ઍપ્સ પાસેથી લોન લેવાનું ઘણું સરળ હતું. એક બાજુ જ્યાં કોઈ સરકારી કે બિનસરકારી બૅન્ક પાસેથી લોન લેવા માટે ઘણા પ્રકારના દસ્તાવેજો જમા કરાવવાના હોય છે, વૅરિફિકેશન કરાવવાનું હોય છે ત્યાં બીજી બાજુ આવી ઍપથી લોન લેવી ચપટી વગાડવા જેટલું સરળ હતું.

તેમણે પોતાના બૅન્ક ઍકાઉન્ટની માહિતી આપવાની હતી, એક માન્ય ઓળખપત્ર આપવાનું હતું અને રેફરન્સ આપવાનું હતું. 

આ બધું આપ્યાની અમુક મિનિટો બાદ લોન તેમના ખાતામાં આવી ગઈ. તેઓ જાતે કહે છે કે, “આ ખૂબ જ સરળ હતું.”

મહામારીએ લાખો લોકોની નોકરીઓ છીનવી લીધી. કારોબાર બંધ થઈ ગયા અને લૉકડાઉનના આ તબક્કામાં આવી રીતે ફટાફટ લોન આપતી અનેક ઍપ્સ બજારમાં આવી ગઈ.

બૅન્કો કરતાં ક્યાંય વધુ વ્યાજ વસૂલે છે લોન ઍપ્સ

હવે જ્યારે લૉકડાઉન ખતમ થઈ ચૂક્યું છે અને ઘણા બધા લોકો ફરીથી કામ પર પરત ફરવા લાગ્યા છે, તેમ છતાં એ વાતનો ઇન્કાર ન કરી શકાય કે ઍન્જિનિયરથી માંડીને સોફ્ટવૅર ડેવલપર્સ સુધી અને સેલ્સમૅનથી માંડીને નાના વેપારીઓ માટે પણ આ સમયગાળો અત્યંત સંઘર્ષભર્યો રહ્યો છે. 

એક મોટા વર્ગે આર્થિક તંગીનો સામનો કર્યો છે અને તેને દૂર કરવા માટે જ્યારે પણ તેમને જલદી પૈસાની જરૂર પડી, ત્યારે તેણે આવી જ ઍપ્સને મદદ માટે પસંદ કરી.

અહીં દરેક પ્રકારની લોન ઉપલબ્ધ હતી. જેમ કે માત્ર 150 ડૉલર એટલે કે દસ હજાર રૂપિયાની લોન અને એ પણ માત્ર 15 દિવસ માટે.

આ ઍપ્સે લોન આપવા માટે વન-ટાઇમ-પ્રોસેસિંગ ફી પણ લીધી. જોકે, આ વન-ટાઇમ-પ્રોસેસિંગ ફીસ વ્યાજ દરની સરખામણીએ તો કંઈ નહોતી કારણ કે લોન આપવાવાળી આ ઍપ્સે ઘણી વાર...\n\ntl;dr:
“જો તમે પૈસા નહીં ચૂકવ્યા તો હું તમારા મિત્રો અને સંબંધીઓને કૉલ કરવા જઈ રહ્યો છું. આ બાદ, તમે ક્યારેય લોન લેવાનો નિર્ણય લીધો હતો એ વાત પર તમને અફસોસ થશે.”